
Bedaŭrinde en la lasta tempo in 
oĉoj, kiuj diras: "EsperanU 
private la esperantismon kun ia 
uj havas tiun ideon, kaj ni malpla 


Zamenhof en Genevo, 1906: 

Iter la esperantistoj aperis tiajl_ 

estas nur lingvo; evitu ligi eĉ tutel 
I ideo, ĉar alie oni pensos ke ni ĉi -1 
ĉos a/ diversaj personoj, kiuj ne amas tiun ideon!" Ho kiaj vortoj! El la timo, ke eble 
ni ne plaĉos al tiuj personoj, kiuj mem volas uzi Esperanton nur por aferoj praktikaj 
por ili, ni devas ĉiuj elŝiri el nia koro tiun parton de la esperantismo, kiu estas la plej 
grava, la plej sankta, tiun ideon, kiu estis la ĉefa celo de la afero de Esperanto, kiu 
estis la stelo, kiu ĉiam gvidadis ĉiujn batalantojn por Esperanto! Ho, ne, ne, neniam! 
Kun energia protesto ni forĵetas tiun ĉi postulon. Se nin, la unuajn batalantojn por 
Esperanto, oni devigos, ke ni evitu en nia agado ĉion idean, ni indigne disŝiros kaj 
bruligos ĉion, kion ni skribis por Esperanto, ni neniigos kun doloro la laborojn kaj 
oferojn de nia tuta vivo, ni forĵetos malproksimen la verdan stelon, kiu sidas sur nia 
brusto, kaj ni ekkrios kun abomeno: "Kun tia Esperanto, kiu devas servi ekskluzive 
nur al celoj de komerco kaj praktika utileco, ni volas havi nenion komunan!" 

Kiom kostas Skopje 2014? 

laŭ uzo de tekstoj de Valentina Stojanĉevska kaj Oliver Nikodinovska el 
http://www.seecult.org/vest/koliko-kosta-skoplje-2014 kaj Meri Jordanovska 
el www.balkaninsight.com/en/article/true-cost-of-skopje-2014-revealed m 


Dum manpleno da konstrukontraktoj por la transformo de la Makedona 
ĉefurbo ankoraŭ estas sekreta kaj aldone restas ankoraŭ ĉia tempo por 
aneksaĵoj 81 , la totala sumo elspezita por Skoplje 2014 restas mistero. 

La projekto "Skopje 2014", intencita por draŝe restarigi la ĉefŭrbon de 
Makedonujo en grandioza stilo, troviĝas nun antaŭ financa abismo. La 
financaj fondoj jam estas elspezitaj dum kontraktoj por novaj konstruaĵoj kaj 
monumentoj multiĝas. Iuj estas konvinkitaj, ke proksimume 200 milnj 82 da 
eŭroj jam elspeziĝis nur por bronzo, marmoro kaj betonstrukturoj, kun la 
objektivo plibeligi la urbon, multe pli ol la taksitaj 80 milnj. Tiu taksaĵo venas 
de la retejo de Oficejo de Publikaj Ofertopetoj, sed ankoraŭ ne inkludas la 



80 La teksto estas produktita surbaze de ‘Balkana Interkonektanto por Kunlaboro, Interŝanĝo kaj 
Disvolviĝo de Kulturo (BICCED), financata de Swiss Culturcil Programme in the western Balkans 
kaj de Balkan Insight, publikaĵo de Balkan Investigative Reporting Network (BIRN). 

81 alkonstruaĵo, ankaŭ la aldona kontrakto kun la konstrufirmao por aldonaj laboroj 

82 Oportuna mallongigo por milionoj 

lastan konstrulaboron. 
Estas signife ke kelkaj 
kontraktoj por grandaj 
konstruaĵoj kiuj estas 
parto de tiu transformo, 
sed ankoraŭ 

nepublikigitaj, ŝajnas 
esti malaperintaj. 

Sed la ĉefa opozicia 
partio, Socialdemokrata 
Partio de Makedonujo, 
asertas ke la projekto 
manĝis 350 aŭ eĉ 
plurajn milnjn da eŭroj. 
Grandaj projekteroj estas nova konstruaĵo por la Ministerio de Eksterlandaj 
Aferoj (komenca sumo 16 milnj), la rekonstruo de Parlamentejo (proksimume 
12,8 milnj) kaj nova ponto super rivero Vardar (du milnj, sen la endesegnitaj 
skulptaĵoj kiuj staros sur ĝi). Verŝajne pli ol 63 milnj da eŭroj estis foruzitaj 
por kvar konstruaĵoj kaj skulptaĵoj en la centro de Skopje, el kiuj du, la Nacia 
Teatro kaj la nova Filharmonia Konstruaĵo, ankoraŭ ne estas finkonstruitaj. 

La kontraktoj por la Nacia Teatro kaj la apuda Muzeo de la Makedona Nacia 
Lukto estis jam subskribitaj en 2007. Kiam la konstruo de tiuj konstruaĵoj 
komenciĝis, la Ministrino de Kulturo diris, ke ili kostos 6 milnjn kaj 4,5 
milnjn. Sed aneksaĵoj al la teatro altigis la kostojn al 34,2 milnj kaj al 14,5 
milnj. 

Cetere la komenca kontrakto de 4,5 milnj ne estas trovebla kaj la opozicio 
akuzas oficistojn de la Ministerio de Kulturo, ke ili detruis oficialajn 
dokumentojn, forĝante aliajn. Dum la originala kontrakto mankas, aliaj 
oficialaj dokumentoj por la Muzeo aperis por ses aneksaĵoj kontraŭ 2,8 milnj 
da eŭroj kaj 7,2 milnj por la interna dekoracio. Pasintjare polico arhivis 
krimakuzojn kontraŭ tri oficistoj de la Ministerio. 

Kio koncernas la Nacian Teatron, la afero estas simila al tiu de la Muzeo: 
nerespondecitaj aneksaĵoj, interna dekoracio, instalado, lumigado, ktp altigis 
la originan sumon per 28,2 milnj. 

La tuta kosto de la monumentoj starigitaj en la centra parto de la urbo - nun 
ekzistas pli ol tridek - estas alia mistero. Tio estas ĉefe pro tio, ke la aŭtoritatoj 
malofte publikigas la altecon de la aŭtoraj rekompencoj kaj de la 
transportkostoj, kiuj koncernis foje gigantajn marmorajn kaj bronzajn verkojn 
devenajn el Italujo, Serbujo kaj aliloke. 

La skulptajoj 


Valentina Stevanovska perlaboras preskaŭ tri milionojn da eŭroj 

La aŭtoritatoj jam agnoskis ke 9,4 milnj forfluis por la statuo de sinjoro sur 
ĉevalo, Aleksandro la Granda, en Makedona Skvaro, 24 metrojn alta. Por tiu 
statuo estis komence enkalkulitaj 4,5 milnj. 

Proksimume 5,3 milnj estis foruzitaj por la bronza skulptaĵo, dum la reston 
konsumis la omamita soklo kaj fontano. La monumenton verŝis skulptisto 
Valentina Stevanovska en la itala fandejo Ferdinando Martn. 


. i 




sur la skvaro 
Filipo la dua sstas faritaj 
de Valentina Stevanovsta 

Stevanovska estas ankaŭ aŭtoro de la egale grandaj monumentoj de la patro de 
Aleksandro, Filipo, kiu laŭ diroj de la aŭtoritatoj kostis 5 milnjn. 

Diversaltaj monsumoj, variantaj de 80 000 eŭroj ĝis 1,7 milnj, estis el-spezitaj 
por monumentoj en la urbocentro kun la bildo de la revoluciuloj de la 
Otomana periodo Goce Delĉev (1872-1903) kaj Dame Gruev (Nikole 
Gruevski, 1871-1906), Bizanca imperiestro Justi-niano (482-565), imperi- 
estro Samuel, sanktuloj Cirilo kaj Metodo (826-'69, 815-'85), Kliment kaj 
Naum (840-916, 830-910) kaj militheroo Metodija Andonov-Ĉento (1902- 
1957) kaj aliaj. Laŭ la Oficejo por Publikaj Ofertopetoj la prezo por pli ol 30 
monumentoj kaj piede-stalo en la centro de la urbo, same kun tiu por nova 
ponto, atingis 33 milnjn da eŭroj. Sed la listo estas kreskanta. Tiel la urbo 

decidis konstrui klasikajn 
fasadojn sur ĉirkaŭ 20 fasadoj 
ekzistantaj en la urbocentro. 
Malfruigita prezo 

plikostigas Filharmonion 
La Filharmonia Konstruaĵo 
prokrastiĝis kompare kun la 
planoj, kvankam oni 
komencis la konstruadon de 
la Koncertejo jam en 2009. Gi 
estis finkonstruota en 2011. 
Tiu dato prokrastiĝis ĝis 
2013, kaj la nunaj kostoj 
atingis 7,5 milnjn. 

Unu el la plej gravaj 
elementoj de la transformo de 
Skopjo estas la triumfa pordego, nomata "Makedonuja". Gi havas altecon de 
21 metroj, estis malfermita komence de ĉi tiu jaro kaj ĝi kostos 5,4 milnjn da 
eŭroj. Gin ankaŭ faris Valentina Stevanovska kaj ĝi estas omamita kun pli ol 














6 


30 reliefoj en marmoro, reprezentantaj diversajn fazojn de la Makedonuja 
historio. 

La baza kontrakto, kiun la Ministerio de Kulturo konkludis kun la 
konstrufirmao Granit, estis subskribita je 4,3 milnj. Tamen du aneksaj kaj 
neantaŭviditaj laboraĵoj postulis aliajn 248 000 eŭrojn, la interna dekoracio 
817 000 eŭrojn kaj la dezajno kaj inspektado de la konstruo 30 000 eŭrojn. 

Por la registaro de Nikola Gruevski "triumfo" signifas la kreadon de 
sendependa, suverena Makedonujo. 

Sed iuj tamen faris kritikajn demandojn. La Asocio de Arhitektoj de 
Makedonujo, inter aliaj, intencis ĉesigi la konstruadon, esprimante 
maltrankvilon pro la netravidebleco de proceduroj kaj la ejo elektita. La 
sindikato de konstrulaboristoj plurfoje alparolis la Ministerion pri la malrapida 
ritmo de konstruado. La oficiala klarigo estis ke tia kompleksa projekto 
postulas tre longan tempon. 

La registaro elspezis jam 35,2 milnjn da eŭroj por la starigo de konstruaĵo en 
kiu estos lokita la Konstitucia Tribunalo, la Stata Arkivo kaj Arheologia 
Muzeo, kvankam la baza interkonsento, subskribita en 2009, estis konkludita 
je monsumo de 24,8 milnj. Dum la konstruado estis aldonataj kvin aneksaĵoj. 
Tiukaze oficistoj de la Registara Oficejo por Generalaj kaj Administraj aferoj 
pravigis ĉi tiun transpaŝon per 5 milnj da eŭroj, deklarante la aldonaĵojn 
"aldonaj kaj neantaŭviditaj kostoj". 

Pliaj 5,4 milnj estis foruzita sur la intemaĵo, kiel la anstataŭo de la kunmetaĵo, 
sed ankaŭ por la kontrolo de la projekto. La konstruaĵo estas ornamita per kvin 
marmoraj skulptaĵoj kiuj enkarnigas la dion de vino Dionizo kaj kvar muzoj. 
Tio kostis preskaŭ duonan milionon. Pliaj 2,5 milnj iris al la etaĝoj, plafonoj 
kaj fenestroj. Kompletiĝo de konstruo estis planita por la fino de 2011, sed ĝi 
daŭre estas en progreso. 

Milionoj elspezitaj en nur unu semajno? 

Dum la lastaj debato pri la buĝeto, en la Parlamento, la opozicio asertis, ke la 
registaro en ĝuste unu semajno altigis la elspezadon per la eksterordinara 
sumo de dek ok milnj da eŭroj. 

Radmila Sekerinska de la Socialdemokrata Partio, per skribo apogata de 40 
reprezentantoj de la opozicio, asertis ke la registaro elspezis 250 000 eŭrojn 
por tri plorantaj salikoj al platformoj en la rivero Vardar, 1,7 milnjn por la 
reloj sur la nova ponto, kvin milnjn al tri fontanoj, 2,4 milnjn por la statuo de 
Prometeo laŭlarĝe de Parlamento, 5,5 milnjn por la monumento al Filipo la 
Makedona, 2,4 milnjn por kvar oraj ĉevaloj, 146 000 eŭrojn por la interna 

dezajno de la 
Muzeo de la 
Makedona 
Lukto kaj 
850 000 por 
la interna 
dekoracio de 
la Arko de 
Triumfo. 

La opozicio 
diras, ke la 
registaro 
faris grandan 
redukton en 
la parto de la 
bu- 

ĝeto pri ka-pitalinvestoj, edukado kaj sanprizorgo, lige al la financa krizo en 
Eŭropo, sed neniom malpliigis la projekton kiu reprezentas nuran luksaĵ-on 
por mal-riĉa lando. 

Laŭ la opozicio la projekto “Skopje 2014" havas ĉiujn karakterizaĵojn de la 
ekonomia politiko de la registaro de Nikola Gruevski: investo en ne- 
produktivaj spezoj, malzorga elspezado de la mono de impostpagantoj, krimo 
kaj korupteco en publikaj ofertopetoj kaj aneksaĵoj kaj devontigoj al la 
konstruentreprenoj. 

Dume, Stata Agentejo por Lukto kontraŭ Korupteco diras ke esploro ne povas 
esti komencita, ĉar en la disputitaj suplementoj al kontraktoj por la konstruo 
nenio estas kontestebla. Ili argumentas, ke la aneksaĵoj estas preparitaj 
konforme al la Leĝo pri Publikaj Ofertopetoj. 

Sabina Fakiĉ de la Skopja organizo por monitori koruptecon, Centro por 
Civila Komunikado (CCC), asertas ke obskuraj aneksaĵoj estas ne nur 
problemo por "Skopje 2014", sed reprezentas ĝeneralan problemon de publika 
ofertopetado en Makedonujo. 

CCC diras ke pro aneksado al registaraj kontraktoj, je alto de proksimume 23 
milnj, subskribitaj en 2010, ilia monsumo preskaŭ duobliĝis en 2011 al 41,5 
milnj da eŭroj. "Alia problemo estas la manko de kontrolo de la oficialaj 
institucioj, kiuj certigus la objektivecon de tiuj aldonaj kontraktoj kaj kiu 
malvekus suspekton de ebla misuzado" diras Sabina Fakiĉ. 

















La planoj ofte 
ŝanĝiĝis. 

Dum la jaro aŭtoritatoj 
asignis en la Skopja 
centro lokojn por dek 
novaj monumentoj. En 
la lastaj kvar jaroj, la 
plano por "Skopje 
2014" estis ŝanĝita 
naŭ fojojn por fari 
lokon por novaj 
konstruaĵoj kaj 

monumentoj. Unue, la 
publiko ne estis 


informita pri la detaloj 
kaj ne povis scii, ke la 
projekto inkludos dek aŭ 
pli da grandiozaj 
konstruaĵoj, mult-foje pli 
da monumentoj kaj 
pontoj, kermesan 

radegon kaj plurajn 
novajn fasadojn sur 

ekzistantaj konstru-aĵoj, 
inspirita sur la stilo de la 
klasika antikveco. Kun la 
lastaj modifoj al la 
projekto estis aldonita 
nova 30 m alta 
monumento por Patri-no 
Tereza kaj admini-stra 
konstruaĵo, pli da 

transformitaj fasadoj kaj 
plorantaj salikoj sur 

Vardar. La lastaj ŝanĝoj 
kaŭzis hejtitan dis-kuton 
inter urbaj poli-tikistoj de 


LAKOSTOJDE SKOPLJE 2014 



€347milionoj 



€ 55 milionoj 




€32milionoj 

la opozicio, kaj de aliaj kritikantoj. 

"Kie estas la in-tereso de la civitanoj en ĉiuj ĉi? En la urbocentro ne plu estas 
loko por spiri," plendas unu el la opoziciaj konsilantoj de la Komunuma 
Centro Jani Tagasovski. La urbestro Vladimir. Todoroviĉ, kiu apogis la 
modifojn, koncedas ke li ne scias kiom da fojoj tiu plano ĝis nun ŝanĝiĝis. 
"Estas vero ke la plano ŝanĝiĝis plurajn fojojn", Todoroviĉ diris. "Sed ni povas 
nenion fari. Gi es-tas, fakte, nia devo", li aldonis, insistante ke ĉiuj ŝanĝoj 
estas faritaj en la publika intereso. 

Amasprotestoj 

La 18-an de aprilo Skopjo vidis amasprotestojn dediĉitajn al "la krimoj faritaj 
per Projekto Skopje 2014". Manifestaciantoj postulis, rom la rezignon de la 
prezidanto, la revokon de lia decido pardoni 56 politikistojn kiuj estis sub 
esploro de justico, kaj la formadon de provizora registaro konforme al Raporto 
Priebe, por justa kaj demokratia elektoj, la starigon de Speciala Tribunalo por 
la traktado de la denuncoj de la Oficejo de Specialaj Prokuroroj. 
Aktivistoj diris antaŭ la Parlamento: "Nikola, ne plendu pri la gratado sur viaj 
polistirenaj konstruaĵoj, nun ili havas pli grandan artan valoron. Kiam ni 
venkos, post unu monato, unu jaro, ni malkonstruos "Skopje 2014" kaj donos 
al vi la polistirenon por ludi kun ĝi, por ke vi ne enuu en via karcero." 

De la Parlamento civitanoj marŝis tra la Triumfa Arko "Makedonujo" kaj 
denove superŝutis ĝin per ovoj kaj farbo kaj kolektiĝis en Skvaro Makedonujo 
ĉirkaŭ la fontano. Tien ili verŝis plurajn skatolojn da lavpulvoro, simbole 
montrante, ke nenio povas purigi la krimulan projekton "Skopje 2014". Post 
tio ili avancis al la Ministerio de Kulturo por plue esprimi sian naŭzon pri la 
projekto. 

JD 


La konfesita peko 

Giovanni Guareschi (1908-1968), itala ĵurnalisto/verkisto 

Pastro Kamilo neniam apartenis al malkuraĝaj homoj kaj kiam en la vilaĝo okazis 
malagrabla afero de maljunaj bienuloj kun junulinoj, li predikis nerekte rilate al la 
afero. 

Tamen kiam li ekvidis en la unua vico de seĝoj la diboĉulon de la menciita afero, 
li rompis la predikon en duono de vorto. Li turnis sin al la altaro, kovris la kapon 
de Kristo per tuko, por ke Kristo ne aŭdu, apogis manojn sur koksojn kaj finis la 
predikon laŭ sia maniero.Tiom forta estis lia voĉo kaj tiaj estis la vortoj, ke tremis 
la plafono de la vilaĝa preĝejo. 

Kompreneble, kiam estis elektoj pastro Kamilo karakterizis la kandidatojn de la 
loka komunista partio sen kompato kaj tiom precize, ke iun belan tagon kiam la 
pastro veturis per biciklo kun 70 ovoj al la paroĥejo, iu ulo elsaltis el heĝo, batis 
la pastron per bastono kaj malaperis kvazaŭ la tero lin ensuĉus. 

Pastro Kamillo al neniu menciis pri tio. 

Li revenis hejmen, kaŝis la ovojn kaj iris al preĝejo peti konsilon de Krucumita 
Kristo, kion li kutime faris en momento de hezito 

— Kion mi devas fari? - demandis pastro Kamilo. 

— Frotu la dorson per olivoleo kun la sama kvanto de akvo, kaj silentu - 
respondis Jezuo el la alteco de la altaro. 

Oni devas pardoni al tiu, kiu ofendas vin. Tia estas la regulo. 

— Certe — replikis Kamilo — sed tio estis bato, ne ofendo. 

— Ĉu la batoj de korpo estas pli doloraj ol la ofendo de animo? — flustris 
Krucumito. 

— Mi konsentas, Sinjoro.Tamen oni devas konsideri, ke kiu batas per bastono 
vian serviston, tiu ofendas vin. Mi pensas pli pri vi Jezuo, ol pri mi. 

— Ĉu mi ne servis al Dio pli ol vi?. Ĉu mi ne pardonis al tiuj, kiuj min krucumis? 

— Mi ne povas diskuti kun vi Sinjoro — suspiris Kamilo. Ĉiam okazas, ke vi 

havas pravon. Estu via volo. Mi pardonos, sed memora pri tio, Sinjoro, se la 
aŭdacaj kanajloj pro mia silento disrompos mian kapon, via estos la respondeco. 
Mi povus citi kelkajn versojn de Malnova Testamento.... 

— Kamilo, ĉu vi al mi volas citi Malnovan Testamenton? - demandis Jezuo. 

Rilate al la afero mi respondecos. Kvankam dirante inter ni, kelkaj piedfrapoj 
povus sanigi vin. Tio malkutimigus vin politiki en mia hejmo. 

Kamilo pardonis. Io tamen kolerigis lin kiel fiŝosto en gorĝo: la volo scii, kiu lin 
batis. 

Post iom da tempo, malfrue vespere, sidante en konfesejo pastro Kamilo ekvidis 
tra krado la vizaĝon de la komunista partiano Pepono. 

— Ĉu Pepono venis por konfesi? La afero estis tiom neatendata, ke oni povus nur 
malfermi buŝon kaj stupori. 

— Dio estu kun vi frato, kun vi al kiu pli ol al iu ajn alia estas bezonata lia sankta 
favoro. De kiam vi ne konfesis? 

— De la 1918-a jaro - respondis Pepono. 

Pripensu, kiom da pekoj vi faris dum ĉi tiuj 28 jaroj, pro tiuj strangaj ideoj, kiuj 
estas en via kapo. 

— Jes, multajn - suspiris Pepono. 

— Ekzemple? 

— Antaŭ du monatoj mi bategis vin. 

— Tio estas grava peko. Ofendante Dian serviston, vi ofendis Dion. 

— Mi bedaŭras tion — kriis Pepono. Mi bategis vin ne kiel Dian serviston, sed 
kiel politikan kontraŭulon. 

— Krom tio, kaj krom la aparteneco al via kondamnita partio, ĉu vi ne havas 
aliajn gravajn pekojn? 

Pepono konfesis ĉion. Sume ne estis multaj pekoj. 

Kamilo ordonis al li preĝi 20-oble "Patro Nia" kaj "Sankta Maria". 

Kiam Pepono genuis antaŭ la altaro pentante, Kamilo genuis ĉe la piedoj de 
Krucumito. 

—Jesuo — li diris — pardonu al mi, sed mi devas bategi lin. 

—Ne provu! — respondis Jesuo — mi jam pardonis al li, vi ankaŭ devas pardoni. 
Sume Pepono ne estas malbona viro. 

— Sinjoro Jezuo, ne fidu al komunistoj, ili estas perfidaj bestoj. Observu lin! Ĉu 
vi ne vidas kian friponan buŝaĉon li havas? 

— La vizaĝo estas kia ĉiu alia. Kamilo, vi havas venenon en via koro. 

— Sinjoro Jesuo, se mi bone servis al vi, donu al mi la favoron, permesu al mi 
bategi lin almenaŭ per la dika kandelo... 

— Ne — respondis Jesuo — viaj manoj estas por beni, ne por bati. 

Kamilo suspiris, klinis sin kaj foriris. Li turnis sin al la altaro por fari krucosignon 
kaj trovis sin malantaŭ la dorso de la preĝanta Pepono. 

— Estu la vero — la manoj estas por beni, sed ne la piedoj - diris Kamilo 
rigardante Krucumiton. 

— Tio estas vero — respondis Jesuo de la alteco de la altaro - sed mi petas vin 
Kamilo, nur unu fojon...sufiĉos. 

La piedfrapo estis kiel fulmotondro. Pepono eltenis ĝin sen movo, poste ekstaris 
kaj respiris kun kontento. 

— De dek minutoj mi atendis tion - li diris. Nun estas al mi pli bone. 

— Ankaŭ al mi — kriis Kamilo sentante en sia animo preskaŭ ĉielan ĝojon. 

Jesuo nenion diris. Tamen oni vidis, ke ankaŭ li estas kontenta. 


Alinacianoj malpli bonvenaj ? 

Pri la ligoj inter landaj movadoj ene de Balkanio estas multo direnda, almenaŭ se 
oni prenas serioze la kvaran celon de la statuto de UEA: kreskigi inter siaj 
membroj fortikan senton de solidareco kaj disvolvi ĉe ili la komprenon kaj 
estimon por aliaj popoloj. 

Tamen ne ĉiuj estraranoj de landaj asocioj volas membrigi eksterlandajn 
esperantistojn. Tion mi spertis almenaŭ de Aurora Bute, prezidantino de Rumana 
E-Asocio. Sia kolero verŝajne estis vekegita pro la samtempa enketado, pri kiu mi 
ĉi-sube volas raporti. 

Gi temas ĝuste pri la principoj de landaj asocioj rilate la akceptadon de 

“fremduloj”. Pro praktikaj kaŭzoj mi limigis ĝin al 26 landaj asocioj en Eŭropo. 
E1 ili kvar estraroj ne respondis. 

- La plej klara situacio ekzistas en ses asocioj kiuj registras eksterlandajn 
membrojn sen iu aldona proceduro. Ili estas la germana, hungara, irlanda, 
nederlanda, slovaka kaj hispana. 

- Ses aliaj landoj havas asocion, kie en la statuto ekzistas neniu kondiĉo por 
fremduloj en kazo de aliĝpeto kaj fakte estis eksterlandaj membroj, sed la 
enketato tamen menciis la estraron aŭ unu el ties membroj, kiu havas la taskon de 
registrado. Se tiu funkciulo(j) obeas la statuton kaj konas la ŝtatan leĝon, kiu diras 
nenion pri fremdula membreco de landaj asocioj, tiam ankaŭ tie la situacio estas 
tute liberala. Tiu situacio raportiĝis el Britujo, Francujo, Italujo, Litovujo, Rusujo 
kaj Svisujo. 

- En Cehujo, Danujo, Luksemburgio, Slovenujo kaj Svedujo la raportanto same 
menciis neniun statutan aŭ leĝan problemon por akcepti fremdulojn, sed ĝi 
menciis tamen iun, kiu devas formale decidi. 83 

Problemoj kun aliĝo de ffemduloj do ne ekzistas en 14 ĝis 17 landoj. 84 

- Estas kvar apartaj kazoj: 

1. En Belgujo mastras Belga Esperanto-Federacio. La Brusela Espo-Grupo ne 
akceptas membrojn ekster Bruselo, la Valonoj ne respondis kaj la Flandroj 
sciis pri flandra leĝo, kiu preskribas, ke flandre registrita asocio ne devas havi 
pli ol unu aŭ du trionojn da eksterflandraj membroj. 

2. Kroatujo konas ŝtatan leĝartikolon, ke Kroato en eksterlando libere aliĝas, sed 
ne-Kroato devas loĝi pli ol tri monatojn en Kroatujo por membriĝi. 

3. Aŭstria Esperanto-Federacio havas la regulon, ke nur persono loĝanta en 
Aŭstrujo povas membri. Tio estas aranĝo pro la komuna kun Germanujo 
redaktata revuo “Esperanto Aktuell”. Germanoj povus ekaboni, fariĝante 
membroj de AEF kaj tio kostas malpli ol ĉe GEA, malavantaĝo por GEA. 

4. La kazo de Rumanujo estas ne-klara. En septembro 2015 ĝi fiksis novan 
statuton, kiu ne estas distribuata kaj ankaŭ retejo ne ekzistas. 

Mi ankaŭ iom traserĉis pri la liberaleco kaj laŭreguleco de landaj asocioj ekster 
Eŭropo. E1 16 asocioj en Ameriko 11 havas retejon, sed en tiu nur unu montras la 
statuton. En Afriko nur du havas retejon, Sud-Afriko kaj Togolando. La retejo de 
Sud-Afriko estas kvinlingva. Tuj post mia peto la respondeculo sendis al mi la 
statuton. En ambaŭ landoj ekzistas neniu malhelpo al eksterlandanoj por 
membriĝi. 


3 En Ĉeĥujo kaj Luksemburgio ne membras fremduloj en la asocio, pri la aliaj tri asocioj 
la enketato ne estis certa. 

84 kvankam oni ne povas tute ekskludi, ke en iu lando eksterlandaneco ne estas problemo, 
sed eksternacieco jajes. 

Gluitaj sur sia seĝo en la Komitato 

Oni ofte diras, ke estas tiom malfacile trovi esperantistojn, kiuj sian asocion volas 
reprezenti en la Komitato. Sed ĉu la "mastodontoj" mem ne devus pli reklami la 
interesan rolon kiun pli junaj esperantistoj povus ludi kaj substreki la interesajn 
sciojn? Aldone junuloj havas (teknikajn) kapablojn, kiujn la maljunuloj malhavas. 

La nombroj de mesaĝoj inter 1/1/2010 kaj 5/5/2016 en la listo komitato-de- 
UEA@yahoogroups.com de 17 A-komitatanoj, deĵorintaj minimume dek 
jarojn, reflektas la influon, kiun ili ekzercas: 

Renato Corsetti, 510; Ileana Schr0der, 182; Claude Nourmont, 136; 


Niaj mastodontoj kun la periodoj de okupiĝo de sia seĝo 



Flory \Vitdoeckt 


C laude Nourmont 
18 jaraj 


Wireille> 


Aurora 


jrosjean 


18 jaroj 


« V- 

2 jaroj^ _ 


12 jaroj 

Prince Hcnri 
Ogŭinve 

Rob Moerbeek, LIBE, 72; Mireille Grosjean, ILEI, 33; Brian Moon, 17; 
Gianfranco Polerani, 14; Eŭĥeno Kovtonjuk, 13; Ulrich Lins, 7; 
Spomenka Ŝtimec, 5; Aurora Bute, 3; Povilas Jegorovas, 2; Ruben Diaconu, 1; 
Torstein Kvakland, 1; Yu Tao, 0; Prince Henry Ogŭinye, 0; Flory Witdoeckt, 0. 
Oni vidas el postsekva grafikaĵo 85 , kiom esenca estas la rolo de ses B-komitatanoj 
en la diskutoj de la Komitato - ankaŭ ĉar kvin el la ses estas estraranoj - kompare 

85 Tiu tipo nomiĝas Lorenz[Lorenc]-kurbo kaj estas bone konata al ekonomiistoj. 


t 

Rena [.*Corsetti 


eno Rovton 


ii k 


* 


22 jaroj 


l. 25 jaroj 


- 


ISZtT ilas Jesorov 


26 iaroj 


Brian Moon 

kun la rolo de la A-komitatanoj. Kaj inter la A-komitatanoj estas grandegaj 
diferencoj je interesiĝo pri la problemoj adresataj. Tion montras la horizontala 
parto de la kurbo pri A-komitatanoj: de komitatano 16 ĝis 49 la nombro da 
kontribuoj estas preskaŭ nulo, dum de unu ĝis dek unu la kontribuoj estas 



nombro de mezuma jarkontribuo al la diskuto. Ĉies kontribuo estas ver 
tikale adiciata al tiu de sia antauulo. 49 A-komitatanoj kontribuas kune 
60% de ciuj kontribuoj en unu jaro. Dekstre aparte por 6 B-komitatanoj. 

Tio estis la situacio enmajo 2016. Mi aldonas nun, septembro 2017, ke 
ĉiuj suprenomitaj krom du restis en sia posteno. La totalo de jaroj de 
okupado de la 17 gluitaj al sia seĝo komitatanoj estis 318. Nun ĝi estas 
por 15 282, t.e. estis mezume 18,8 jaroj. Se oni konsideras, ke en 
reprezenta organo de organizaĵo deĵorperiodo de naŭ jaroj estas ia 
maksimumo, oni konkludas, ke pro konservemo de la polito de tiu 
organizaĵo kaj sia rolo en ĝi, oni baras la vojon al pli ol 17 homoj kun 
freŝaj ideoj. Tial la krizaj eventoj ene de UEA sekvas unu la alian. 


JD 

Naŭa Mezorienta Kunveno 

Inter la 1-a kaj 4-a de aprilo okazis la Naŭa Mezorienta Kunveno en urbeto 
Ŭrgŭp (Urgupo) de Kapadokio 86 . En la kunveno partoprenis 24 homoj, kiuj 
venis el 13 landoj kaj 3 kontinentoj. Bedaŭrinde pro la lasta politika 
situacio en Turkujo tiu nombro restis ĉe 24. La temo de la kunveno estis la 
fama poeto Nazim Hikmet Ran, do, oni disdonis libreton pri la vivpriskribo 
de Nazim Hikmet kaj liaj dek poemoj tradukitaj esperanten. Prelego pri la 
vivpriskribo de Nazim Hikmet okazis dum la kunveno kaj spektado de du 
filmoj kun esperantaj subtekstoj okazis dum du vesperoj. 

La unua filmo, "Du Junuloj de la Sama Kvartalo", estis nigra-blanka rusa 
filmo el la jaro 1957, kies scenaron verkis Nazim Hikmet dum sia periodo 
kiel fuĝinto en Rusujo. La filmo prezentis al ni du junulojn kun la samaj 
idealoj, sed kiuj poste sekvis malsamajn vojojn. La dua filmo, "La 
Bluokula Giganto", estis kolora filmo, turka-greka komuna produktaĵo en 
kiu ni trarigardis la naŭ jarojn de Nazim Hikmet en Bursa malliberejo. 

En la komenco de la kunveno estis prelego pri Kapadokio kiu celis 
enkonduki la partoprenantojn al la postkunvenaj ekskursoj. Du pluajn 
prelegojn faris du lemantoj. Plej interesa esti tiu pri bibliotekisto, kiu 
alportis sian provizon de libroj al la vilaĝoj kaj cetere prenis multajn 
iniciatojn por klerigi la vilaĝanojn. 

En la kunveno ankaŭ estis aldonita la 23-a AMO-seminario. AMO signifas 
"Aktivulo MaturiĝO". Por tiu celo estis diversaj prelegoj, interalie pri kiel 
estiĝis pluraj iniciatoj por page reklami Esperanton en Lejsbuk. Oni ankaŭ 
diskutis la temon krei Turkan Esperanton Asocion. Estis multaj diskutoj pri 
la aktuala problemo de la rifŭĝintoj. Kaj instige de tio oni verkis rekomen- 
don de la Kunveno al la Estraro de UEA. La rekomendo estis duparta: 

1) klopodi atingi permeson de UNHCR por sendi volontulojn al Turkujo 
kaj Grekujo por eklemigi Esperanton al grupoj de rifuĝintoj. 

2) sugesto al la Komitato de UEA por trovi kaj provi alian kanalon por 
propagandi kaj disvastigi Esperanton en arabaj landoj, eble Cinujo, Barato 
aŭ Irano. Ĉar araboj havas misfidon al ĉio, kio venas el okcidentaj landoj. 
Post la kunveno estis du-taga ekskurso. 

En la unua tago ni ekskursis al la vidindaĵoj en la centro de Kapadokio. En 


86 historia regiono en la centra Turkujo 

87 Bursa, malnova ĉefurbo de Turkujo, 157 km sude de Istanbulo 

la Valo de imagoj ni vidis la strangajn surterajn fonnaĵojn, en "Pa§abaĝi" ni 
vizitis la grandajn feinajn kamentubojn, en Goreme ni vizitis la famajn 
monaĥejon kaj preĝejojn enfositajn en la rokoj kaj en Uchisar surgrimpis 
la plej altan kastelon enfositan kaj skulptitan en tre granda roko. En la dua 
tago ni vizitis la subteran urbeton "Kaymakli", kaj vizitis la kanjonon. 

Kun danko al Vasil Kadifeli 



Kvartalo de Urgupo kun klasikaj en roko hakitaj domoj 



Partoprenantoj el dek tri landoj 

Tut-ortodoksa koncilio en junio 2016 surKreto 


Konstantinoplo fronte al Moskvo 

Unue la loko de renkonto estus Istanbulo, sed pro la tie malboniĝinta situacio 
en sekureco kaj la malamikeco inter Turkujo kaj Rusujo oni ŝanĝis ĝin al 
Kreto. La Sankta kaj Granda Koncilio de Ortodoksujo okazos de la 16-27a de 
en la Ortodoksa Akademio de Ĥanio (%avia). Gi promesas esti historia 
okazaĵo, sed al la ordinara kredanto, kaj verŝajne same al multaj ekleziuloj, ĉi 
tiu specialaĵo ankaŭ kaŭzas iun embarason: kion atendi de tio, kio vere ĝi 
enhavas ĉi-epoke? Por ortodoksuloj la tut-ortodoksa 88 koncilio estos la unua 
ekumena koncilio ekde 787, kiu okazis en Niceo (Anatolio). Ekde la sesdekaj 
jaroj de la lasta jarcento, la Ortodoksaj Eklezioj provas entrepreni koncilion. 
Pro disopinio inter la patriarkoj de Konstantinoplo kaj Moskvo, tio ĝis nun ne 
sukcesis. Moskvo longe restis defii la superecon de Konstantinoplo, parte ĉar 
pli ol duono de ĉiuj ortodoksuloj estas membroj de la Rus-Ortodoksa Eklezio. 


t 



Je 6-10-2013 la patriarkoj de Moskvo kaj Konstantinoplo, Kirilo 
(Knpnjui) kaj Bartolomeo (BopOo/.opaioc), renkontiĝis en Podgorica, 
Montenegro, por partopreni en bena ceremonio de katedralo de la 


88 Eĉ se la greka prefikso Tiav (pan = tut’) estas internacia, oni ne uzu ĝin en Esperanto. 

Resurekcio de Kristo. 

Papo Francisko renkontis je 12-2-2016 en Havano Kirilon, ne Bartolo-meon, 
kvankam la lasta estas la “ekumena” patriarko, kiu estas la unua en rango 
antaŭ la aliaj patriarkoj. 

Ekde la Granda Skismo de 1054, la Katolika Eklezio havas malsaman 
koncepton pri la ekumena karaktero de koncilio ol Ortodoksujo. Laŭ Roma 
kalkulo estis entute 21 ekumenaj koncilioj de la unua koncilio de Niceo 
(325) ĝis la Dua Vatikana Koncilio (1962-1965). Ĉiuj Ortodoksaj lilezioj 
rekonas nur la unuajn sep kiel ekumenajn; kelkaj tamen ankaŭlaHokan, 
tiun de Konstantinoplo (869-870). 

Memĉefa 89 kaj aŭtonoma 

Tutmonde inter tricent kaj kvarcent milionoj da homoj estasH membroj 
de unu el la Bizanc-ortodoksaj eklezioj. Ortodoksujo, ŝirita deHlomo en 
1054, nombras 14 memĉefajn ekleziojn 90 kaj kvin aŭtonomajH (relative 
memstarajn, sed kies ĉefo estas nomumata de patriarko) 91 . I 

Krom tio ekzistas kelkaj ortodoksaj eklezioj, kiuj ne estas ĝeneralHrekonataj, 
ekz. la Ukraina Ortodoksa Eklezio de la patriarhio de Kijivo. I 

Temoj patriarka kruco 

La komparo sin proponas kun la vojnoviga ( vojdetrua , multaj diras) Dua 
Vatikana Koncilio, sed tio povas rilati nur la gravecon, ne la enhavon. 
Prikredaj temoj kaj liturgia praktiko ne estos en la tagordo de la venonta 
Ortodoksa Koncilio. Prefere la internaj rilatoj, la rilatoj kun aliaj kristanaj 
konfesioj kaj la ortodoksa misiado al la mondo estos centraj. 
Multaj esperas de ĝi decidon koncerne al la Ortodoksa diasporo. Tiun aktuale 
stimulas la post-komunisma nacia renaskiĝo en tradicie ortodoksaj landoj, kiu 
malhelpas reciprokan kunlaboradon kaj tutmonde kaŭzas neordinaran 
kreskadon de diocezoj. Sed ne temas nur eklezia politiko. La malsamaj 
ortodoksaj kalendaroj (Julia kaj Gregoria), la reguloj pri la ortodoksa 
geedzeco, kaj klarigo pri la praktiko de la eklezia fastado koncernas la 
ordinarajn ortodoksajn kredantojn. 


89 laŭvorta traduko de la ortodoks-eklezia vorto uuTOKT(pu/.oq. Sinonima: memrega 

90 la “malnovaj” patriarkioj Konstantinoplo, Aleksandrio, Antioĥio kaj Jerusalemo, la 
“novaj” patriarkioj Moskvo, Serbujo, Rumanujo, Bulgarujo, Kartvelujo kaj la aliaj 
memĉefaj eklezioj sen patriarko: Grekujo, Kipro, Pollando, Albanujo kaj Ceĥoslovakujo. 

91 Armena Apostola Eklezio, Kopta Ortodoksa Eklezio, Etiopia Ortodoksa Eklezio, Eritrea 
Ortodoksa Eklezio, Siria Ortodoksa Eklezio kaj Malankara Ortodoksa Eklezio, kiuj ŝiris 
de la Katolika Eklezio antaŭ la Skismo de 1054. 

La decido je entrepreno de tutortodoksa Koncilio estis farita jam en 1976. La 
Aktoj de Interkonsiliĝo, servantaj al preparado de la Koncilio enhavas dek 
punktojn por traktado: a) Orthodoksa Diasporo, b) Memĉefeco (aŭtokefalio) 92 
kaj la maniero de disanoncado c) Memstareco kaj la maniero de disanoncado 
ĉ) la diptikoj 93 d) komuna kalendaro e) obstakloj de la sakramento de 
Geedziĝo f) adapto de la ekleziaj reguloj por fastado g) rilatoj de la 
Ortodoksaj Eklezioj kun la cetero de la kristana mondo h) Ortodoksujo kaj la 
ekumena movado i) Kontribuo de la lokaj ortodoksaj preĝejoj al la konservado 
de la kristanaj idealoj de paco, libereco, frateco kaj amo inter la popoloj, kaj la 
eliminado de ĉiaj formoj de diskriminacio. 

Peniga preparado 

De la 21-28a de januaro kolektiĝis en Chambesy [Ŝambezi], Svisujo, la ĉefoj 
de lokaj ortodoksaj eklezioj por finprepari la proksimiĝantan Koncilion. 
Patriarko Bartolomeo kiel prezidanto alparolis la asembleon 94 por doni 
superrigardon pri la defioj alfrontantaj la koncilion. Li memorigis la dek 
punktojn de la Aktoj de Interkonsiliĝo. En tiu ĉi momento, li diris, jam ok el la 
dek punktoj estis aprobitaj de la Antaŭkoncilia Tutortodoksa Konferenco por 
eniri kun teksto de kompromiso en la tagordon de la Sankta kaj Granda 
Koncilio, dum pri ankoraŭ du, la memrego kaj la diptikoj, ne atingiĝis 
kompromisa teksto. Bartolomeo daŭrigis: Donita la aktuala evoluado de la 
situacio en kiu ni troviĝas, ni estis devigitaj aŭ prokrasti la realigon de la 
Sankta kaj Granda Sinodo ĝis interkonsento estos atingita pri tiuj du eroj, aŭ 
tamen kunveni pri la okprezentitaj aktualaĵoj. Sekvis ĝin decido jes kunvoki la 
tutortodoksan Koncilion pri la ok temoj kiuj ricevis unuaniman aprobon de la 
Antaŭkoncilia Konferenco. 

La Ekumena Patriarko avertis en ne miskompreneblaj vortoj por paralizita 
koncilio, tiam se tro strikta interpreto estos donata al la esprimo "unuanima 
decidpreparo". Tio povus tiel esti interpretita kiel signifanta ke ĉiu 
partoprenanta gvidanto de preĝejo havas rajton de vetoo kontraŭ ĉiuj aliaj. Je 
la fino de la sestaga asembleo jam montriĝas seniluziiga afero. Aperis 
komunikaĵo: La eroj, oficiale aprobitaj por transdonado al kaj adoptado de la 


92 religiaj kunecoj (provo de traduko de la angla vorto denomination ) kiuj administras sin 
memstare, t.e. ne dependas de alia pli alta nivelo de estrado. 

93 vorto, faklingve signifanta faldebla tablo aŭ pentraĵo, sed nun eklezilingve kiel simbolo 
por la vicordo en kiu oni rememorigas la ekleziajn ĉefojn de la memregaj eklezioj, la 
honoron kaj rangon. 

94 greke: Eŭva^u; [sunaksis], slavlingve: sobor, coŭop 

Sankta kaj Granda Koncilio estas: .... sekvas la listo de la ok punktoj 
anoncitaj de patriarko Bartolomeo, sed malaperis la komuna kalendaro kaj 
Ortodoksujo kaj la ekumena movado. Ja restis la punkto rilatoj de la 
Ortodoksaj Eklezioj kun la cetero de la kristana mondo, sed estas konate, ke la 
ekumena movado estas konsiderata de parto de Ortodoksujo kiel strebado al 
malfidata super-eklezio, t.e. tamen du punktoj kiuj estas tre proksimaj al la 
religia praktiko en religie miksitaj landoj. 

Vojo al preĝo kaj devontemo 

Observanto de INFO orthodox-NL komentas, komence de majo 2016 95 : 

Kaj tiel ankoraŭ multaj aliaj danĝeroj povas esti almontrataj por fiasko de la 
Granda kaj Sankta koncilio, inkluzive de kelkaj ekestiĝantaj rekte el aktualaj 
politikaj konfliktoj (la kanona situacio en Ukraino, la landlima konflikto inter 
la patriarkioj de Jerusalemo kaj Antiohio kaj aliaj). 
Kaj supozu ke la koncilio mem penige luktas de kompromiso al kompromiso 
kaj tiel sin prezentas pli kiel diplomatia renkontiĝo de ekleziestroj ol kiel 
inspira ekzemplo por ni kaj la mondo? Koncilioj neniam en historio estas sen 
batalo kaj kelkfoje hejtita diskuto, eĉ estis skismoj. Sacerdoto Demetrios 
Bathrellos esprimis en sia parolado en la lasta Kongreso de la Frataro 
kernece: "koncilio sen polemikado ankaŭ estos koncilio sen konsekvencoj". 
Do ni ne devus unuavice esperi pri glata traokazigo kun multa diplomateco 
kaj ŝajna harmonio, sed pri reale malkonfuza renkonto - kaj kie necesa 
konfrontiĝo - tiel kefine ni scias kie estas nia ortodokseco jare de 2016. Ke la 
tagordo ne enhavas vere grandajn temojn eble ne helpas. Sed la preciza 
tagordo ne estos decida, jes la volo de la ekleziestroj por fidi unu la alian, 
nutri komunajn celojn, konduki purajn diskutojn. Niaj preĝo kaj devontemo 
tial certe estas bezonataj. Ni atendu tamen la vojon al tio unue. Iom pli 
nuntempe ol tio, ke la decido estas farita okazigi la koncilion, estas certa. Kun 
la konsolo ke la elekto de la loko, la mirinda insulo de Kreto, ĉi-foje certe ne 
malhelpos. 

La unua koncilio de Niceo en 325 fiksis la daton de Pasko kiel je la unua 
dimanĉo post la unua plena luno en la (nordduonsfera) printempo. Por 
simpligo oni tamen eliras de konstantrapideca cirkloforma moviĝo de Tero 
ĉirkaŭ Suno kun fiksa komenciĝo de printempo je la 21a de marto. En 1582 
papo Gregorio enkondukis la gregorian kalendaron, sed la Orto-doksujo tenis 
la Julian kalendaron. Interalie pro tio la datoj de Pasko por ortodoksuloj ne 
egalas al tiu por la okcidenta Kristanujo. Diversaj eklezioj klopodas reveni al 


95 


www.orthodoxen.nl 

unu kalkulmaniero por tuta Kristanismo. Realismaj ortodoksuloj ne kredas en 
tiu ebleco, kvankam la plej evidenta solvo estus tiu de la Monda Konsilio de 
Eklezioj en 1997 en Alepo, Sirio: uzu la plej altnivelan astronomian metodon 
por kalkuli ekvinokson 96 kaj plenan lunon de sur la meridiano de Jerusalemo. 


Datoj de Pasko laŭ Rom-a kalkulo kaj la ĉefa Ort-odoksa kalkulo 
2016 ‘17 ‘18 ‘19 ‘20 ‘21 ‘22 ‘23 ‘24 ‘25 ‘26 ‘27 ‘28 


R°m 27-3 01-4 21-4 12-4 04-4 17-4 09-4 31-3 05-4 28-3 

„ t 16-4 20-4 

Ort 01-5 08-4 28-4 19-4 02-5 24-4 16-4 05-5 12-4 02-5 


ALI- ne estu bazo por nova serio de tabelvortoj 

Foje oni renkontas en klasika literaturo alie, aliel aŭ alies kun la signifo 
en alia loko, respektive en alia maniero (aŭ simple alie ) kaj de iu alia. La 
ĝustaj vortoj estas aliloke, ali(manier)e kaj aliula, de aliulo aŭ aliies. 
Bertilo Wennergren uzas du paĝojn en PMEG por ekspliki kian breĉon 
faras imitado de tiuj literaturistoj en la sistemo de tabelvortoj. Ili pensis, ke 
ili riĉigas la lingvon. Fakte ili kreas nur konfuziĝon: alie = en alia okazo, 
en alia maniero, aliel kaj alies ne devas ekzisti. Se jam oni akceptus ilin, 
post paso de tempo homoj komencos uzi alial, aliam, aliu ktp. Ankaŭ tiuj 
ne devas ekzisti, kvan-kam aliu povas esti uzata por esprimi estu ali(ec)a, 
derivita de la verbo alii. 

Kaj se tiuj literaturistoj inventis ali(-)es domo ( la domo de alia persono ), 
kial ili ne ekuzis ankaŭ sam(-)es domo ( la domo de la sama persono )? Se 
ali(-)am eksignifus en alia horo/tago/tempo, tiam sam(-)am eksignifus en 
sama tempo. Wennergren ankaŭ atentigas, ke alia fundamente signifas ne 
/a sama, diferen-ca, dum alia laŭ la reformantoj signifas a/ispeca. Mi ne 
volas ripeti ĉiujn liajn riĉajn argumentojn". 

Simpla alternativo por tiu malbona kutimo estas diri aliies anstataŭ alies, 
aliiu aŭ iu alia anstataŭ aliu, aliiel aŭ en alia maniero anstataŭ aliel ktp. 

96 la dato, dufoje en jaro, kiam la longoj de nokto kaj tago egalas 

97 Ekz. en "Vojaĝo al KazohinioĈar tiu, kiu formanĝas alies manĝaĵon. Ken Miner trovas 
laŭ Studoj Pri Esperanto en Esperanto Tekstaro 41 uzojn de alies kontraŭ nur kvin de 
aliula (krome kvin de de aliulo). Li ne mencias la alternativojn de iu alia kaj aliies. Ceter 
alies te troviĝas nur en La Respubliko, Monato kaj La Ondo de Esperanto. Oni bedaŭrinde 
trovas ankaŭ aliel, foje kun signifo de alia, ĉe Varankin, Ŝtimec, Broadribb, Lanti kaj Vinar. 
9S Plena Manlibro por la Esperanta Gramatiko, § 13.3 

99 Vi mem legu bertilow.com/pmeg/elshutebla/pmeg_14.0.pdf 

Tereza Kapista forpasinta [ 1930 - 2016 ] 

Tereza Kapista, prezidantino de Beograda Esperanto 
Societo mondkonata esperantistino forpasis fine de 
aprilo. 

Ŝi estis esperantistino, instruistino de internacia 
lingvo Esperanto, hungarino el Serbujo, monda 
civitanino. Ŝi travojaĝis la „tutan mondon“, multajn 
landojn sur kvin kontinentoj, instruante al homoj 
internacian lingvon Esperanto. Profesie ŝi estas 
cmcrita juristino, cĉ monda vojaĝanto, konata 
Esperanta instruistino. Ŝi instruis per rekta metodo. Eble ne ĝuste laŭ la 
reguloj de Haga Instrituto, laŭ Marĉeka lernolibro, Zagreba metodo - ŝi 
kompilis ĉiujn tiujn manierojn de lernado kaj faris propran metodon, 
miksaĵon de ĉiuj, esplorita en praktiko en dudeko da landoj en kiuj homoj 
parolas pli ol dudeko da lingvoj. Interese estas, laŭ reagoj de instruataj 
homoj - ĉiam sukcese. Okazadis tiuj ŝiaj instruhoroj en tre diversaj lokoj, 
en modemaj lemejoj, en skoltaj tendaroj, en kabanoj, en klerigaj centroj, 
inter infanoj, iranaj virinoj, afganaj rifŭĝintinoj, malriĉaj bumndaj knaboj, 
inter hungaroj, serboj, rusoj, turkoj, bosnianoj, brazilanoj, novzelandanoj - 
mi ne povus nombri ĉiujn kiuj estis ŝiaj gelernantoj kaj kiuj nuntempe 
fariiĝis ŝiaj geamikoj. 

Ŝi naskiĝis en Subotica la 11-an de aprilo 1930. Ŝi esperantiĝis en la jaro 
1985. En Esperanto Insituto en Hago, Nederlando, ŝi akiris Cseh-metodan 
instruistan diplomon, estis Delegito kaj Faka Delegito por Cseh-metodo de 
UEA. Ŝi laboris kaj emeritiĝis kiel juristino, sed ankaŭ finis Pedagogian 
Akademion. Ekde 1996 ŝi estis vicprezidanto de Beograda Fervojista 
Esperanto-Asocio. Ŝi ĉeestis Univerzalajn kongresojn dekfoje, ILEI 
porinstruistajn kongresojn sepfoje, SAT-kongresojn naŭ fojojn, IFEF- 
kongresojn 12-foje... En multaj kongresoj ŝi prelegis kaj gvidis kursojn. 
Kursojn komence ŝi laboris laŭ Zagreba metodo, poste laŭ Cseh-metodo 
kaj foje laŭ Gerda Malaperis. Eksterlande ŝi gvidis kursojn en Hungarujo, 
Germanujo, Francujo, Nederlando, Italujo, Brazilo, Pollando, Aŭstralio, 
Nov-Zelando, Ukraino, Turkujo, Japanujo... pli ol 130 diversajn kursojn 
de diversaj niveloj. Entute ŝi vizitis 54 landojn (en ĉiuj kontinentoj) ĉiam 
faranta ion por Esperanto. 

/V t t A t 

Si okupiĝis ankaŭ pri eldonado. Si aperigis propran tradukon al Esperanto 
de libro de Tibor Sekelj "Temuĝin la fdo de la Stepo" (1993), la libron de 
Branimir Sĉepanoviĉ "Buŝo plena je tero", (1994) kiun elserbigis Antonije 
Sekelj, verkis librojn: ”Esperanto-lingvo de paco en Irano” pri la realigita 
projekto de UEA, ”Esperanto-Lingvo de Paco en Burundo-Afriko” 
(eldonis en 2005 proprakoste), “Ie pri io” (2012). 

Plurfoje ŝi korektis tekstojn de E-tradukantoj, ankaŭ helpetis iom en Nova 
PIV kiun eldonis SAT en la jaro 2003. En 2005 ŝi estis la redaktoro de 

/v 

poem-kolekto “Miozoto” de Margarethe-Greta Stoll. Si estis ano de 
Pasporta Servo, gastigis multajn amikojn el Koreo, Japanujo, Rusujo, 
Turkujo, Hungarujo, Rumanujo, Italujo, Bulgarujo, Germanujo, Pollando, 
Francujo, Australio, Nov-Zelando, Ĉinujo ktp. En 2008 ŝi tradukis al la 
serba la rektmetodan lemolibron kiun verkis Stano Marĉek. 

Dimitrije Janiĉiĉ 


Grandega Medicina Oklingva Vortaro kun Esperanto 

En aprilo 2016 aperis 
Oklingva medicina enci- 
klopedia vortaro 100 de 
Jozo Mareviĉ kun 
eldonisto Marka, ambaŭ el 
Velika Gorica (Kroatujo). 

Sur 3.200 paĝoj estas 
prezentitaj 50 000 vortoj, 
esprimoj kaj mallongigoj. 

Vidu la ok lingvoj sur la 
kovrilpaĝo de la librego. 

Gi kostas 1400 kunaojn 
(preskaŭ 200 eŭrojn). 

Oficeja poŝtadreso: Bul. 

Kralja Aleksandra 62, 

Beograd. Por informo pri ordonoj per interreto, voku 00381-117155042. 



100 Osmojeziĉni medicinski enciklopedijski rjeĉnik 



25 

La ĉefan parton konsistigas la tuto el 50.000 leksikaj unuoj en la latina 
lingvo, en alfabeta ordo, kaj apud ĉiu unuo (vorto, sintagmo, mallongigo) 
troviĝas tradukoj al aliaj sep lingvoj, kun mallongaj klarigoj de signifoj, 
kie tio estis utila. Kiu konas la latinan, aŭ almenaŭ supozas kiel iu termino 
devus aspekti latine, tiu povas rekte traduki la deziritan terminon al aliaj 7 
lingvoj. Kiu ne konas la latinan sufiĉe, tiu povas uzi la indeksojn en la 
lingvoj kroata, germana kaj angla, kiuj ankaŭ troviĝas en la sama libro. 

Tiel li/ŝi venos al la latina termino, kaj pere de ĝi al la aliaj lingvoj. 

Estas konate, ke ekzistas plurlingvaj medicinaj vortaroj (ekz. ĉina-angla- 
franca-esperanta), sed kun tre limigita nombro da terminoj. Kaj la 
prilaboritaj tenninoj estas ĉefe nur tiuj bazaj. Estas ankaŭ la seplingva 
vortaro de Kostiĉ kun ĉ. 11 000 terminoj, kun tradukoj al la serba lingvo, 
sed sen iaj aldonaj klarigoj. 

Por la esperanta parto min tre efike helpis PIV. Mi taksas, ke la verkado 
daŭris pli ol dek jarojn, kaj pli ol 12 000 laborhorojn. 

Esperanto allogis min jam dum servado en la „antaŭa“ (t.e. jugoslavia) 
anneo en 1962, ĉar mi, kiel multaj aliaj homoj, precipe tiuj junaj, alprenis 
esperantajn sanktajn ideojn kaj mesaĝojn. Poste mi finis ĉiujn kursojn kaj 
seminariojn en Primoŝten, partoprenis en multaj internaciaj esperantaj 
kunvenoj, ofte kun propraj verkoj. 

Hodiaŭ min pleje ĝenas la fakto, ke en nian esperantan movadon enpuŝas 
sin (psike) malsanaj homoj kiuj, volante nepre esti (vic)prezidantoj en 
esperantaj societoj, kaj estante nekapablaj eldiri ahnenaŭ unu frazon en 
Esperanto, iom post iom forpelas el la societo ĉiujn aliajn homojn. 
Miaopinie tio estas la plej granda kaŭzo de nesukceso en popularigo de nia 
movado. 

kun danko al intervjuito Davor Klobuĉar 

JD 


Tibor Sekelj - Aŭtoro por ĉiuj tempoj 

Esperanto-societo „Tibor Sekelj“ el Subotica denove rememoris sian faman 
nomdonanton, organizinte la 12-an de marto 2016 riĉan programon en la Urba 
Biblioteko. Estis longa programo ĉefe pro aperigo de kvar novaj libroj de Tibor 
Sekelj [sekej] en Kroatujo: Padma, la eta dancistino (2013), De Patagonio ĝis 
Alasko (2014), Tra la lando de kanguruoj (2015), kaj la franca eldono de 
Kumeŭaŭa, la filo de la ĝangalo (2015). 

Estis surprizo, ĉar Juraj Bubalo, profesoro el Zagrebo venigis originalajn 
manuskriptojn de Tibor el 1937 al Subotica: du nekonatajn poemojn. Ilin li 
transdonis al Erzsebet Szekely [Ersebet Sekej], vidvino de Tibor. Ili estas origine 
verkitaj serbokroate: “Sa skitnje” kaj “Na radu”. Alia surprizo estis busto de Tibor 
Sekelj kreita de Andras Juhasz [Andraŝ Juha], esperantisto kaj artisto el Subotica, 
kiun malkovris Ljiljana Sekelj Milenkoviĉ, nevino de Tibor. Fine Radojica 
Petroviĉ, sekciestro de ILEI, transdonis tri KER-atestilojn al la diplomitoj, 
membroj de la ES „Tibor Sekelj“. Organizis la memorprogramon Djordje 
Dragojloviĉ kaj la tutan programon gvidis Janos [Janoŝ] Nemeth. La 
partoprenantojn salutis Aranka Laslo. Kamerhoro Pro Musica, post la E-himno, 
kantis du afrikajn kantojn, tiel elvokante la etoson de la tutmonde vagabunda 
Tibor. 

Pri la noveldonitaj libroj de Tibor Sekelj unue parolis Erzsebet Szekely. Nikola 
Periŝiĉ prezentis prelegon, preparitan de Josip Pleadin, pri la kvar, supre menciitaj 
libroj, ĉiuj eldonitaj en la eldonejo Grafokom, Kroatujo. En la programo plue 
kunlaboris Boŝko Krstiĉ, ĵumalisto, Juraj Bubalo kaj Milovan Mikoviĉ. Junulo 
Stefan Zvekan deklamis. 

Kiel muzikan intermezon dum la programo ni aŭskultis violonĉelludon de Blanka 
Laslo. La programon ni povas taksi sukcesa pro la multnombraj (pli ol 70) 
partoprenantoj. Aranka Laslo 

Kamerĥoro Pro Musica kantas la E-himnon kaj du afrikajn kantojn 






27 

Humuraj verkistoj 

Aleksandro Dumas [Dima] (1824-1895, Francujo) havis grandajn orelojn. 
Foje, dum distra kunveno Dumas subaŭskultis iun klaĉaĵon de tiu damo. 
Kiam ŝi rimarkis lian maldecan scivolemon, ŝi alparolis lin: 

- S-ro Dumas, ĝis nun mi ne rimarkis, ke vi havas tiom grandajn orelojn! 

- Jes,sinjorino. Miaj oreloj kaj via kapofarus bonegan azenon! 


Je demando de kelkaj gejunuloj kio estas telegrafo, la Branislav Nuŝiĉ 
[Nuŝiĉ] (1864-1938, serba komediverkisto) diris: Imagu, ke antaŭ vi 
troviĝas granda kato kies vosto estas en la urbo Priŝtina (en Kosovo) kaj 
la kapo en Beogrado (ĉe Danubo)/ Se vi ĝin ektirus ĉe la vosto en Priŝtina, 
ĝi miaŭos en Beogrado!” 

- Kaj kio estas radio? - demandis lin iu. - La sama afero, sed sen kato! 


Branislav Nuŝiĉ estis tre sprita homo en sia juneco. Kiam li estis lemanto, 
oni rakontis kiel li respondis al instruistaj demandoj. 

- Cu vi povas diri al ni unu proverbon? 

- Kompreneble, ekzemple: Frenezulo povas demandi pli ol dek saĝuloj 
povas respondi al li! 

La instruisto ekkoleris, pensante ke li pensas pri li. Do, li ekdeziris aŭdi 
ankoraŭ pli da proverboj. 

- Al saĝa homo sufiĉas unu vorto! respondis Nuŝiĉ. 

La instruisto estante kolera iris al la lernejestro por venigi lin en lemo- 
ĉambron. Tiam li ordonis ke juna Nuŝiĉ ekdiru ankoraŭ unu proverbon. 

- Malfeliĉo neniam venas sola. - respondis kuraĝe juna Nuŝiĉ 

Ali Podrimja, el la albana; Kiu buĉos lupon ? 

Iu reĝo sur la rastovojo kontraŭ albanoj instmkciante al paŝtistoj, diris: 

Se dumvoje vi renkontos albanon kaj lupon,buĉu albanon. 

Kiam albano tion aŭdis de paŝtisto, li ridetis, kaj rulfaris cigaredon. 

Se vi mortigos min.kompatinda homo, kiu buĉos lupon? 

Ho ve al via ŝafaro ... 

Ĥaoso en Kosovo subfosas 
la sukcesfamon de Bil Klinton 


La Kosova milito de Prezidento Bil Klinton (Bill Clinton) de 1999 estis 
amata de novkonservativuloj kaj iiberalaj akcipitroj, la antaŭulo de 
konfliktoj pri Irako, Libio, Sirio kaj aliaj regionoj en tiu ĉi jarcento, sed la 
hodiaŭa politika perforto kaj maljusteco en Kosovo substrekas la 
malgajajn konsekvencojn de tiutipaj strategioj, eĉ kiam ili "sukcesas ", 
skribas Jonathan Marshall. (artikolo el Consortium News, Independent 
Investigative Joumalism ekde 1995, 21-2- 2016, https:// 
consortiumnews.com/2016/02/21/kosovo-chaos-undercuts-clinton-success) 



La nesatigebla 
apetito de la 
Usonaj ekster- 
politikaj elitoj de 
ambaŭ partioj al 
milita interveno, 
malgraŭ ĝia re- 
kordo en kreado 
de malsukces- 
intaj ŝtatoj en 
Afganujo, Irako, 
Libio, Sirio kaj 
Jemeno, estas 
retrospurebla al 
la edziĝo de 

liberalaj kaj 
novkonservativa 
j intervenemuloj 
dum la 78-taga 
bombado de Ser- 
bujo de la 

registaro Klinton 
por krei la 

forrompiĝan ŝta- 

ton Kosovo en 1999. Unu akademiulo-favoranto nomis la kampanjon de NATO 
"La plej grava precedenco apoganta la legitimecon de unuflanka humancela 
interveno." Eĉ senatano Bemie [Berni] Sanders estis fiera apogi la uzadon de 
usona potenco, ŝajne por "malhelpi etnoekstermadon." 

Sed Kosovo, kiu ankoraŭ ne estas rekonita kiel sendependa ŝtato de preskaŭ 
duono de ĉiuj Uno-membroj kaj kiu ankoraŭ dependas de NATO trupoj por gardi 
ordon, estas apenaŭ montrofenestro pri la rendimento de militista interveno. Kun 
senlaboreca elcento de 35, Kosovo estas turmentata per persistaj ekaperoj de 
terorismo, krimo, kaj politika perforto. 

Post serio de perfortaj surstrataj protestoj kaj sovaĝaj ĉesigoj de parlamentaj 
sesioj, la ĉefo de la radikala naciisma partio, Vetevendosje (Memdetermino), 
anoncis je 19-2: "Tiu reĝimo nun estas en ĝia fma tempo. lli ne daŭros longe." 
Tiun tagon, membroj de Memdetermino spruĉigis larmigan gason el tubetoj en 
parlamenton kaj baraktis kun polico en la lasta de siaj multaj protestoj kontraŭ 
interkonsento atingita de la registaro lastan someron doni limigitajn povojn al la 
enlanda serba malplimulto, kompense al rekono de Kosovo de Serbujo. Opoziciaj 
leĝfaristoj krome fulminas kontraŭ enradikiĝinta korupteco kaj subatingo de la 
landa ekonomio. 

Du tagojn pli frue, almenaŭ 15 000 Kosovanoj kolektiĝis en la centra placo de 
Priŝtino (Priŝtina), la landa ĉefurbo, por postuli demision de la registaro. En 
januaro, miloj da manifestacianoj interbatalis kun polico, ĵetante Molotov- 
koktelojn, ekbruligante gravan registaran konstruaĵon kaj blenditajn policaŭtojn 
kaj vundante 24 policistojn. 

"La celo de tiu protesto estis renversi la registaron perforte," la registaro diris en 
komunikaĵo. La Usona ambasadoro intervene aŭdigis "Politika perforto minacas 
la demokration kaj ĉion kion Kosovo atingis ekde sendependeco." 

Tiu perforto ricevas malmultan atenton de la usonaj amaskomunikiloj, parte ĉar la 
Kosovaj manifestacianoj celadas por-okcidentan registaron, kiu fervore serĉas 
membriĝon en Eŭropa Unio. 

Sed estas ne mirige, ke la politika ŝtofo de Kosovo estas tiel disŝirata per perfortaj 
alfrontoj. La fragmenta ŝtato estis kreita per perforta secesia movado, gvidata de 
la Kosova Liberiga Armeo (KLA). Tiu gerila grupo de albanaj naciistoj estis 
sekrete apogata de la germana sekreta servo por malfortigi Serbujon. Giaj 
terorismaj atakoj al serbaj vilaĝoj kaj registara dungitaro meze de la 1990-aj jaroj 
ekigis brutalan militan subpremon de Serbujo, sekvata de la decida interveno de 
NATO en 1999. 

Dum la batalado KLA pelis dekmilojn da etnaj serboj el Kosovo kiel parto de etna 
puriga kampanjo por antaŭenigi sendependecon por la plimulto de albana 
loĝantaro. Gi varbis islamismajn aktivulojn, inkluzive partianojn de Osama Bin 
Laden, de Saudi-Arabujo, Jemeno, Afganujo kaj aliaj landoj. 

Robert Gelbard, speciala sendito de prezidanto Bil Klinton al Balkano, nomis 
KLA-n "sen ajna diskutemo terorisma grupo" kaj fon-informanto de Konsilio pri 
Eksterlandaj Rilatoj aldonis, "plej multaj el ĝiaj agadoj estis fmancataj per 
komercado de drogoj." 

Usona vicprezidento Joe Biden (maldekstre) brakumas premieron 
Haŝim Taĉi [Haŝim Taĉi], la Kosova Ministro de eksteraj aferoj kaj 
iama gvidanto de la Kosova Liberiga Armeo (KLA=U£K) , en 
Priŝtino, 21-5-2009 (Vidu www.novinite.com/articles/103842) 


Tamen nenio el tio haltigis Vaŝintonon subteni la aferon de KLA kontraŭ Serbujo, 
politiko gvidata de la liberala intervenema prezidentedzino Hileri (Hillary) 
Klinton kaj Ministrino de eksteraj aferoj Madeleine Olbrajt (Albright). Sen rajtigo 
de Unuiĝintaj Nacioj, NATO komencis bombi Serbujon en marto 1999, 
mortigante ĉirkaŭ kvincent civilulojn, malkonstruante miliardojn da dolaroj en 
valoro de fabrikoj, pontoj, lemejoj, bibliotekoj kaj hospitaloj kaj eĉ bombe tuŝis la 
ĉinan ambasadejon. ("Devos estingiĝi la lumoj en Belgrado," postulis kolumnisto 
Friedman de New York Times [Njujorktajmz]. "Ĉu vi ŝatas aŭ ne, ni estas en 
milito kun la serba nacio.") 

Post la kapitulaco de Serbujo, laŭ Human Rights Watch [Jumenrajtsvoĉ], 
"elementoj de KLA" okupiĝis pri ampleksa kaj sistema fajrigado kaj 
tumultrabado de hejmoj apartenantaj al serboj, romaoj, kaj aliaj minoritatoj kaj 
la detruo de Ortodoksaj preĝejoj kaj monahejoj. Tiun detruon akompanis 

ĉikanado kaj timigado intencita por devigi homojn for de iliaj hejmoj kaj 
komunumoj. Fine de 2000 pli ol 210 000 serboj fuĝis el la provinco. . . La deziro 
je venĝo provizas partan klarigon, sed ekzistas ankaŭ klara politika celo en 
multaj el tiuj atcikoj: lci forigo el Kosovo de ne-albanoj por pli bone pravigi 
sendependan ŝtaton. 

Iamaj KLA-gvidantoj, inkluzive de ĝia politika estro Hashim Thaiji, daŭris regi la 
novan Kosovan ŝtaton. Raporto el 2010 de Konsilio de Eŭropo deklaris ke Taĉi, 
kiu estis tiam ĉefministro de Kosovo, estris "mafiozan" grupon kiu kontrabandis 
drogojn, pafilojn kaj homajn organojn je granda skalo tra Orienta Eŭropo. La 
aŭtoro de la raporto akuzis la internacian komunumon fermi la okulojn dum la 
Taĉi-grupo de KLA-veteranoj okupiĝis pri murdoj, cirestoj, batadoj kaj 
pridemandadoj por subteni la potencon kaj profiton de siaj krimaj agadoj. 
Cefministro Taĉi kaj la Kosova registaro energie neis la akuzojn kaj dum jaroj 
sukcesis rezisti respondigeblon. Liaj usonaj amikoj ankaŭ preferis rneti la 
pasintecon en forgesujon. En 2012 Madelene Olbrajt, iama speciala sendito de 
Klinton al Balkano, klopodis transpreni regadon de la ŝtata telefirmao de la lando 
malgraŭ ĝeneralaj akuzoj de korupto, provo de murdo je la regula estro de 
telekomunikadoj kaj murdo de la agentejestro de ŝtata privatigado. Neniu ŝajnis 
esti imuna kontraŭ korupto. Studo de leĝa misio al Kosovo de Eŭropa Unio mem 
sugestis ke eble ĝiaj membroj prenis subaĉetaĵojn por faligi esplorojn de altrangaj 
Kosovaj politikistoj pri senbrida krima aktiveco. 

En 2014 trijara Eŭropunia esploro elasertis ke altrangaj funkciuloj de la iama 
Kosova Liberiga Armeo devus esti akuzitaj je militkrimoj kaj kiimoj kontraŭ la 
homaro, inkluzive de kontraŭleĝaj mortigoj, homraboj, devigitaj malaperoj, 
neleĝaj arestoj en tendaroj en Kosovo kaj Albanujo, seksa perforto, aliaj formoj 
de malhumana traktado, petfortcij movoj de individuoj el iliaj hejmoj kaj 
komunumoj kaj profanado kaj detruado de preĝejoj kaj aliaj religiaj ejoj. 

Sub forta premo de Usono kaj E.U., la Kosova parlamento fine konsentis lastan 
someron permesi specialan tribunalon procesigi iamajn KLA-gvidantojn pro 
militkrimoj. La tribunalo komencos labori ĉi tiun jaron en Hago. 

"La malĝoja afero estas ke Usono kaj eŭropaj landoj sciis jam antaŭ dek jaroj ke 
Thaĉi kaj liaj viroj okupiĝis pri kontrabandado de drogoj kaj kreo de mafioza 
ŝtato," diris unu Eŭropa ambasadoro pasintjare. "La sinteno estis: 'Li estas 
bastardo, sed li estas nia bastardo.' " 

Cu prokrastita justeco purigos Kosovon de "mafiozeco" kaj ĉu malffuiĝinta 
koncesio de rajtoj al la serba minoritato konsolos aŭ pligravigos eksplodajn etnajn 
streĉitecojn en Kosovo, restas por vidi. Unu afero estas certa: granda multo da 
homoj mortis en la nomo de ĉi tiu granda "humancela interveno" kaj multaj pli 
ankoraŭ suferadas pro tio. Kosovo ne estas Libio aŭ Sirio, sed ĝi ne estas ia 
montrofenestro por la avantaĝoj de Usona armita interveno. JD 

Ŝercoj, elserbigitaj de Jadranka Miriĉ 

Imposto 

Fama verkisto Stevan Sremac (1855-1906) foje estis kun geamikoj kiuj parolis 
pri imposto. Li atente auskultis la konversacion. Tiam li diris: - Miaopinie, el 
ĉiuj impostoj, la plej utila estus tiu pro virina beleco! 

- Kial vi tiel pensas? - Ĉar ĉiu virino ekscite kaj admire pagos ĝin! 

Kronprinco 

Kuŝante sur sia mortolito franca reĝo Louis [Luj] dektria ordonis, ke oni 
venigu lian filon por ke li vidu lin la lastan fojon. Li sukcesis iel leviĝi kaj 
elproksime vidi lin. Tiam li demandis la fdon: Kiel vi nomiĝas? - Louis 
dekkvara - respondis la knabo. 

Agrable erari 

Konata franca komikulo Fernandel, antaŭ sia famiĝo kiel aktoro, perlaboris 
sian panon dum multaj jaroj kiel librotenisto. Je demandoj kiel li povis realigi 
tiajn monotonajn laborojn, li respondis ĉi tiel: - Neniel ĝi estis monotona 
profesio, - ekscite diris li - Vidu, en ĉiuj miaj kalkuladoj ĉe multiplikado mi 
neniam ricevis la saman rezulton! 

Konkerulo 

Dum ekzercado la angla verkisto Shakespeare [Ŝekspir] rimarkis aktoron 
parolintan kun bela fraŭlino. Li venis scivole al ili, aŭdinte kion ŝi ekflustris. 

- Je la deka! Ekfrapu la pordon tri fojojn kaj al mia demando kiu vi estas, 
respondu: - Riĉardo la tria. 

La granda verkisto kiu tre amis virinojn venis iom antaŭ la deka, eldiris la 
signalvorton, por ke ŝi enlasu lin eniri la hejmon. 

Sed je la antaŭe aranĝita tempo venis ankaŭ la amanto. 

Ŝekspiro malfermetinte la fenestron teneravoĉe demandis: - Kiu estas? 

- Riĉard la tria - aŭdiĝis la respondo. 

- Vi venis malfrue, tenervoĉe flustris la verkisto, aldonante -Vilhelmo la 
konkerulo jam mastras la fortikaĵon! 

Albert Ajnŝtajn 

Kiam li unuan fojon eniris sian oficejon en Princeton Universitato, oni 
demandis lin pri meblaro. 

- Kion vi bezonas el meblaro? 

- Unu tablon, unu seĝon, paperaĵon kaj multajn kajerojn. 

- Kaj unu grandan korbon por rubaĵo! 

- Kial grandan korbon? - mire oni demandis lin. 

- Por enmeti ĉiujn miajn erarojn! - respondis la fama scienculo. 

Fripono 

Jugisto George Jeffrey [Gorĝo Gefri] estis tre akra rilate al akuzantoj. Foje li 
ekpuŝis la sidantan akuzanton per sia bastono dirante: - Je la fmo de ĉi tiu 
bastono estas granda fripono! 

- Vere estas, sed je kiu fino? - respondis la akuzanto. 


lFEF-kongreso en Varna 

De 21/28-5 partoprenis laŭ lasta publikigita regististriĝo 54 personoj el dek 
landoj. La venonta kongreso estos en Maribor (Slovenujo), 18/25-6-2017. 

INSTRUISTA TREJNADO EN POZNAN 


En la tria jaro 2016/17 de la studoj pri Interlingvistiko en la 
Universitato Adam Mickiewicz en Poznan. Pollando okazos 


specialiĝoj pri internacia kaj interkultura komunikado, 
espcranta lingvistiko, csperanta litcraturo kaj 
instruado de Esperanto. Por la lasta 1'ako, la instruisla 
trejnado kaj formado oni povas enskribigi sin aparte. Pro tio 
ni atendas ekstrajn INTERESATOJN, kiuj volas dediĉi unu 
jaron al tiu profesiiĝo kadre de 1a kunlaboro inter TJAM, 

ILEI kaj edukado.net. La intensa surloka metodika formado 
(instrumetodoj, lemmaterialoj, kursplanado, 
ekzamensistemo ktp. ) enhavas ankaŭ koncizajn kursojn pri 
E-gramatiko, E-litcraturo kaj movado. Ncccsas alvcni por 
unua intensa sesio 17-23.09.2016 kaj dua 04-10.02.2017. 

Pli detalajn informoin en www.edukado.net/novaihoi7id~593 



17 studentoj kun profesorino llona Koutny en februaro 2016 









